На працягу тыдня выхавальнікі праводзілі з дзецьмі тэматычныя гутаркі “Радзіма-маці кліча”, “Брэсцкая крэпасць”, “Дзеці — героі вайны”, арганізавалі выставу сумеснай творчасці бацькоў і дзяцей на тэму “Гэты Дзень Перамогі!”. Каб выхаванцы сада даведаліся пра гісторыю часоў Вялікай Айчыннай вайны, ва ўсіх узроставых групах былі аформлены адпаведныя куткі баявой славы. Экспанатамі сталі фотаздымкі ваенных гадоў, экспазіцыі ваеннай тэхнікі, баявыя ўзнагароды, тэматычныя папкі, альбомы, якія дапамагалі збіраць бацькі. Дзеці з цікавасцю разглядалі выставы, задавалі пытанні, слухалі аповеды педагогаў аб тым, калі і чаму пачалася вайна, як нялёгка дасталася нашай краіне Вялікая Перамога, пра герояў вайны, пра подзвігі дзяцей у ваенны час. Напярэдадні Дня Перамогі дашкольнікі даведаліся шмат цікавага з гераічнага мінулага нашай Радзімы.